
URDHËR
Nr. 263/1, datë 18.4.2020

PËR DISA SHTESA NË URDHRIN NR. 263, DATË 17.4.2020, “PËR PËRCAKTIMIN E ORAREVE TË LËVIZJES PËR KËMBËSORËT PENSIONISTË, TË SËMURËVE KRONIKË NË TRAJTIM MJEKËSOR DHE TË RREGULLAVE PËR LËVIZJEN ME MJETE PRIVATE”, 

Në mbështetje të pikës 4, të nenit 102, të Kushtetutës, të pikës 4, të nenit 7, të ligjit nr. 15/2016,“Për parandalimin dhe luftimin e infeksioneve dhe sëmundjeve infektive”, të ndryshuar, si edhe në zbatim të udhëzimeve të Institutit të Shëndetit Publik, me qëllim mbrojtjen e shëndetit të popullatës nga infeksioni i shkaktuar nga COVID-19,

URDHËROJ:

[bookmark: _GoBack]Në urdhrin nr. 263, datë 17.4.2020, “Për përcaktimin e orareve të lëvizjes për këmbësorët pensionistë, të sëmurëve kronikë në trajtim mjekësor dhe të rregullave për lëvizjen me mjete private”, bëhen këto ndryshime:
1. Në titullin e urdhrit, pas fjalës “...pensionistë...”, shtohen fjalët “...nënat me fëmijë...”.
2. Pas pikës 1, shtohet pika 1/1, me këtë përmbajtje:
“1/1. Lejohet lëvizja e nënave me fëmijë deri në moshën 10 (dhjetë) vjeç, ditën e diel, datë 19.4.2020, deri në orën 11:00, të pashoqëruar me persona të tjerë në krah.
Ky urdhër hyn në fuqi menjëherë. 

